วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
24 ก.ค. 2558

ASL SECURITIES
ภาครวมตลาดภาคเช้า : ดัชนี SET ช่วงเช้า ปิดตัวที่ระดับ 1,440.97 จุด (-3.75, -0.26%) โดยเคลื่อนไหวในแดนลบตลอดทั้งช่วงเช้า แกว่งตัวในกรอบ 1,433.01-1,441.92 โดยได้รับผลจากราคาน้ำมันที่ปรับตัวลดลง ส่งผลให้หุ้นกลุ่มพลังงานปรับตัวลงตาม พร้อมกับแรงขายในหุ้นกลุ่มธนาคาร โดยคาดว่าเป็นผลจากการ Sell on Fact หลังจากผลประกอบการไตรมาส2 ได้ออกมา ส่วนหุ้นที่ช่วยพยุงดัชนีไว้ คือหุ้นกลุ่มสื่อสารที่มี Sentiment เชิงบวก ต่อการประมูล 4G ที่จะเกิดขึ้นในเดือน พ.ย. นี้
 
แนวโน้มตลาดและหุ้นที่น่าสนใจภาคบ่าย
มีโอกาสปรับตัวขึ้นไปปิดแก๊ปที่ 1,444
แนวโน้มภาคบ่ายเชิงเทคนิค: ดัชนีเปิดตัวด้วยการเปิดแก๊ปไว้ที่ 1,444 ในกราฟรายชั่วโมง พร้อมยังอยู่ใกล้เขต Oversold มีโอกาสปรับตัวขึ้นไปปิดแก๊ปที่ 1,444
 
UMI (ราคาปิดภาคเช้า 7.60)
แนะนำซื้อ ราคาในกราฟรายสัปดาห์มีการฟอร์มตัวที่ค่อนข้างสวย สามารถกลับมายืนตัวเหนือเส้นค่าเฉลี่ยทุกเส้นได้อีกครั้ง พร้อมการทะยานขึ้นของ MACD มีเป้าหมายแรกที่ 9.10 (Fibo 23.6%)
 
HYDRO (ราคาปิดภาคเช้า 2.84)
แนะนำซื้อ ราคาในกราฟรายเดือนฟอร์มตัวในลักษณะ Triple Bottom พร้อมมีปริมาณการซื้อขายที่หนาแน่นเข้ามาสนับสนุน มีเป้าหมายแรกที่ 3.14 และมี 2.78 เป็นจุดตัดขาดทุน